Projecte Socialització i Reutilització

 de llibres i

 materials didàctics

 per al curs 2018

CEE ESCOLA LLEVANT

1. **SITUACIÓ**

**Dades del Centre:**

**Nom: CEE Escola Llevant**

**Tipologia: Centre d’Educació Especial**

**Codi:** 08034291

**Adreça: Av. De Martí Pujol, n.110 C.P.08911, Badalona**

**Correu electrònic:** ceellevant@xtec.cat **–** ampa.llevant@imspbdn.cat

**Telèfon: 93** **389 30 50**

**Pàgina web:** <http://agora.xtec.cat/ceellevant/>

**Perfil del Centre:**

**L’escola Llevant és un Centre d’Educació Especial de Badalona, que atén alumnes, amb Necessitats Educatives Especials, de 3 a 16 anys. La nostra oferta educativa inclou l’Etapa Infantil adaptada i una Etapa Bàsica.**

Prestem també suport específic per a alumnes d’educació infantil i primària matriculats en el centre ordinari i a l’escola d’educació especial (escolaritat compartida).

Estem també constituïts com a Centre d’Educació Especial proveïdor de serveis i recursos ([CEEPSIR](http://agora.xtec.cat/ceellevant/projecte-educatiu/cree-centre-de-recursos-especifics-per-a-leducacio/)) per alumnes amb discapacitat intel·lectual, TEA i altres,  matriculats el 100% de la jornada a l’escola ordinària.

Motivació:

**El nostre centre** sempre ha cregut en l’aprofitament del material didàctic i ha fomentat la socialització i reutilització dels llibres i materials educatius, per aconseguir un benefici per a tothom**. El professorat està molt conscienciat en els valors de la sostenibilitat, la cura del material i responsabilitat en el seu ús. El Claustre de professors de l’escola Llevant treballa amb materials didàctics que compartim. Està en els nostres propòsits educatius transmetre aquests valors, que els nostres alumnes van adquirint en la mesura de les seves possibilitats.**

**Per altra banda, l’AMPA de l’escola Llevant,** seguint la línia de col·laboració amb l’escola, ha valorat positivament el projecte de millorar i ampliar els materials, i els recursos tecnològics i didàctics, els quals milloren i afavoreixen l’aprenentatge dels alumnes, a la vegada que fomenten la socialització i reutilització de llibres i materials educatius.

Aquest darrer curs hem augmentat en matrícula, concentrant-se el gruix del nostre alumnat en Etapa infantil i Cicle Inicial i mitjà de primària. També hem detectat un augment d’alumnat amb perfil TEA (Trastorn de l’Espectre Autista). Així doncs, el nostre centre ha de disposar de **recursos didàctics i tecnològics** per garantir l’accés als aprenentatges curriculars i afavorir la comunicació augmentativa dels alumnes que ho necessitin, així com també la necessitat **d’adaptar els materials educatius als perfils** dels alumnes.

En aquest sentit, el projecte d’aquest curs vol recollir els següents aspectes:

- **Dossiers educatius creats i adaptats als alumnes**: **Els nostres alumnes no utilitzen els llibres de text habituals que les editorials preparen pels cursos ordinaris de la primària i secundària. E**ls materials que existeixen al mercat els hem d’adaptar per la seva complexitat en continguts. Aquesta adaptació suposa un cost econòmic en impressions molt elevat.

- **Material didàctic manipulatiu**: per les característiques cognitives dels nostres alumnes, hem de disposar de molt material didàctic de caràcter manipulatiu que socialitzem i reutilitzem curs rere curs, però que pel seu ús continuat s’ha d’anar renovant periòdicament.

- **Suports tecnològics** consistents en:

* **joguines adaptades.** És sabuda la importància de l’aprenentatge a través del joc, en les primeres etapes de la vida. A l’escola tenim un gran nombre d’alumnes d’edat infantil. Alguns d’ells estan afectats motriument i no poden accedir a cap joguina a través de les seves mans. És per això que hem d’adquirir joguines mecàniques adaptades, que ells posen en marxa a través d’un commutador.
* **Temporitzadors.** Els nostres alumnes necessiten de suports visuals per comprendre el pas del temps. Hem de regular-los externament per tal d’indicar-los quan comença una tasca i quan s’acaba.
* **Suports físics per sostenir els llibre i altres materials.** Tots els alumnes que presenten dificultats motòriques necessiten de materials de suport físic per mantenir sobre la taula els llibres i materials didàctics. Es tracta de materials antideslizats (velcro, rotlles de materials antideslizants, faristols,...)

**- Suports tecnològics** consistents en **Ipads** que aniran substituint al llibre de text. També programes **informàtics i apps actualitzades** que els permeten treballar continguts curriculars.

1. **Objectius**

• **Evitar** la **càrrega econòmica** que suposa per a totes les **famílies** el cost anual del material didàctic i tecnològic dins aquest projecte. Per aquest curs l’AMPA destinarà suport econòmic a l’escola, segons la disponibilitat pressupostària.

• **L’estalvi mediambiental** que comporta el fet de reutilitzar el paper i diversos materials. La tendència d’anar utilitzant cada vegada més materials on-line (amb l’ús de les Ipads), també afavoreix aquest estalvi.

• **Innovació didàctica** mitjançant la substitució de llibres de text per recursos tecnològics (Ipads) donat que el cost d’adaptar i personalitzar els llibres de text als alumnes té un cost molt més elevat. A més que els aprenentatges curriculars a través de recursos tecnològics són més motivadors i eficients pels nostres alumnes que tots ells presenten dificultats d’aprenentatge.

• **Informar i formar a les famílies** en els objectius del projecte per assegurar la seva participació.

• **L’educació en valors** com:

1. El respecte pel bé comú

2. El fet de compartir

3. El valor de l’estalvi (ecològic i econòmic)

• **Afavorir la igualtat d’oportunitats** en el marc d’un sistema educatiu de qualitat.

1. **Alumnes beneficiaris**

Aquest projecte engloba la totalitat del alumnes de l’escola. Els 75 alumnes repartits en 15 grups-classe d’educació especial (equivalent als nivells 2on cicle d’educació infantil i educació obligatòria) de l’escola d’aquest curs 2018/19.

1. **Metodologia i Temporalització**

Gestió i Seguiment:

Un cop es formalitza el Projecte, i després d’informar al col·lectiu de les famílies de l’escola, mitjançant una circular, el projecte va quedar aprovat en assemblea ordinària de l’AMPA. Posteriorment, es va aprovar en **Consell Escolar** el 28/06/2018, i es va donar continuïtat a la **Comissió de gestió i seguiment.** En l’acta de la comissió del dia 11/06/18 es recull la tasca realitzada el curs anterior i la renovació dels seus membres. La comissió segueix vetllant perquè aquest sigui un projecte compartit per tot el centre amb el compromís de col·laboració del professorat i del personal administratiu i de serveis.

A partir d'aquest moment el **Projecte de Socialització i Reutilització de llibres i material didàctic**, passa a formar part del Projecte Educatiu del Centre (PEC) i es converteix en un valor de qualitat que el defineix significativament.

Aquesta comissió està integrada pels membres següents:

a) President/a del Consell Escolar: Nuria Andreu Cruellas (Directora)

b) La secretaria del centre docent: Montse Rodés Coma

c) Responsable de biblioteca: Mercè Santamaria Sala

d) Dos mares de l'AMPA: Sonia Castro Castro i Elisabeth Ruiz Lestón

Aquesta comissió té com objectiu promoure i seguir el desenvolupament del projecte de socialitzar i reutilitzar els materials i llibres; de gestionar la distribució i utilització dels mateixos de forma àgil i pràctica, i d’assegurar que no reverteixi en un cost econòmic elevat per a les famílies.

La comissió es reuneix trimestralment, per fer un seguiment de les incidències que es puguin produir durant el curs.

Actuacions per la socialització dels llibres i materials

1.- Formada per membres del Claustre tenim constituïda la **Comissió de Biblioteca** (responsable Mercè Santamaria Sala), que vetlla per **i**ntegrar l’ús del **servei de biblioteca** com una eina més en el procés d’ensenyament- aprenentatge. Tenim engegat el projecte de la “**Maleta viatgera**”, que consisteix en preparar per cada alumne un conjunt de contes o llibres adequats a la seva edat i nivell cognitiu, que s’emporten a casa, per compartir durant uns dies amb la família. La implicació de les famílies en aquest ús compartit de contes la valorem molt positivament.

La mateixa comissió dinamitza les biblioteques d’aula (pels 15 grup-classe), i engega, en diversos períodes durant el curs altres activitats puntuals: Biblio-pati, explicació de contes, concursos, tallers monogràfics de festes populars, tallers de lectura,...

Totes aquestes activitats organitzades per la Comissió de Biblioteca suposen un ús intensiu i desgast dels contes. Els mestres, com ja hem comentat, transmeten valors de cura i responsabilitat amb el material però no tots els nostres alumnes, per les seves característiques de retard mental i personals, poden seguir bé aquestes recomanacions. És per això que cada curs hem de destinar diners per la seva renovació.

2.-També tenim en ple funcionament una comissió TAC (Tecnologies d’aprenentatge i el Coneixement) que promou la generalització de l’**ús de les TAC** com un suport valuós i molt motivador per a l’ensenyament-aprenentatge dels nostres alumnes. En aquesta línia, des de fa molts cursos, ens anem dotant de nous recursos informàtics (PDI, Ipads, ordinadors, etc...) que són uns elements molt motivadors pels nostres alumnes, donat que la majoria d’ells rebutgen les tasques tradicionals de paper i llapis.

El recull d’experiències positives en l’ús de les tablets com a eina d’aprenentatge que els professionals han constatat, a més de la reducció del cost en llibres i material a mig termini, ha fet que ens replantegem l’ús d’aquests dispositius com un **substitut del llibre de text**. Per això, van acordar amb l’AMPA, el juny de 2016, un pla a 4 anys vista, per anar aconseguint més tablets.

De la resta de materials manipulatius, dossier educatius i material didàctics es fa responsable cada membre del Claustre, com també d’informar a la comissió de socialització, de qualsevol incidència o necessitat al respecte.

Planificació del Projecte i actuacions de la Comissió**:**

1.- Iniciar el projecte globalment per a tota l'etapa educativa, assegurant una igualtat d’oportunitats a tots els alumnes, donada la situació econòmica de moltes famílies.

2. S’ha creat una base de dades dels llibres i materials socialitzats i reutilitzables. S’ha fet el registre **dels llibres i materials** que passen a ser **propietat del centre** i revisat que el seu estat sigui útil perquè puguin estar disponibles per al curs següent. A la vegada, es folren i etiqueten els llibres. Cal separar els llibres o materials deteriorats per l'ús o massa envellits, i determinar si es poden reparar o bé si cal donar-los de baixa. Aquesta **supervisió** es farà al **juny** i recau en els professionals de la Comissió de Biblioteca i de la Comissió TAC que també vetllaran, pel manteniment i seguiment de les normes d’ús dels materials adquirits. Les **persones** **responsable són: Montse Rodés Coma i Mercè Santamaria Sala** (professionals de l’escola), les quals, aportaran a la Comissió de Socialització i Reutilització els llistats de materials, que pel seu ús s’han desgastat i s’han de renovar i aquells materials que es consideren innovadors i convé considerar la seva compra. Tant mateix les mestres de cada grup informaran a la comissió de l’estat dels llibres i materials diversos assignats al seus alumnes i de la necessitat de renovar o adquirir de nous.

3.- El **llistat de les baixes** conjuntament amb l'actualització i les indicacions de la base de dades serviran per elaborar la comanda, a final de juny, de noves adquisicions per part de la comissió de Socialització i Reutilització .

4.- **Adquisició** dels llibres i materials aprovats per la comissió. El cost econòmic és elevat i, en funció de l’acceptació o no dins de la subvenció per la socialització de llibres i materials, el projecte serà co-finançat per l’escola i l’AMPA segons disponibilitat pressupostària. No ens oblidem que **l’objectiu principal es evitar el cost econòmic a les famílies** i així assegurar l igualtat d’oportunitats a tots els alumnes.

5. Assegurar que el començament de cada curs hi hagi la quantitat de materials i llibres necessària per poder a dur a terme el projecte. Distribuir els llibres i materials socialitzats i preveure un estoc per fer front a noves incorporacions o altres incidències ocorregudes al llarg del curs escolar.

6. Resoldre les possibles incidències respecte al funcionament o aplicació del projecte. En el cas d’un ús incorrecte dels materials quines mesures s’adopten (normes d’us a les Mestres i als alumnes)

7. Portar l’administració comptable del projecte tant en ingressos com en despeses, i presentar-la per la seva aprovació a l’últim Consell Escolar del curs. Mitjançant el compte de l’AMPA s'hi domiciliaran els rebut de proveïdors. El compte pot ser controlat pels membres de l’AMPA de la comissió. També es molt important estudiar l’estalvi econòmic que això suposa.

8.- A final de curs s’avaluarà el procés. El resultat de l'avaluació i les propostes de la comissió seran explicades a l'assemblea de l'AMPA per incorporar-hi el grau de satisfacció i les aportacions de les famílies respecte del servei i, posteriorment, seran també traslladades al Consell Escolar per a la seva aprovació i incorporació a la memòria i el projecte anual del centre.

La comissió de socialització i reutilització, procedirà també a la **planificació del nou curs** (repartiment de responsabilitats dels diferents processos, calendari, gestió de l'ajut delDepartament d'Ensenyament, etc.).

**5.- Normes d’us**

**Donat el perfil dels alumnes, el paper de les mestres i la família es molt necessari per l’assoliment de molts dels objectius d’aquest projecte.**

Professorat

* Vetllar perquè el material de treball de la pròpia àrea sigui reutilitzable durant 4 cursos. Això implica no escriure sobre els materials en paper,no subratllar-los, etc…
* Fomentar entre l’alumnat la cultura del respecte als llibres i als materials.
* Col·laborar en la part que correspongui en la supervisió, distribució i revisió dels llibres i materials, a l’inici i final de curs.
* Assegurar-se que el llibres i material socialitzat tornen a l’escola a final de curs

Famílies

* Les famílies es faran responsables dels llibres o materials que es portin a casa e intentaran conscienciar a l’alumne a tenir-ne cura.
* No permetrà que l’alumne escrigui sobre els contes o materials teòrics
* En cas de pèrdua o mal ús evident del llibre o material, se li cobrarà l’import d’un nou.

**6.-Quotes de les famílies**

**L’Escola i L’AMPA vetllen per ajudar en la renovació dels materials i llibres de forma generalista a tots els alumnes i les seves famílies, de manera que cap alumne quedi exclòs de cap llibre o material específic propi de l’Educació Especial, per causes socioeconòmiques.**

Donat que l’any 2017 l’Ajuntament ens ha aprovat la subvenció, aquest curs seguirem sense cobrar cap quota a les famílies. Es sensibilitzarà a tota la comunitat educativa de la importància d’aquest projecte.

**7.- Pressupost per l’any 2018**

|  |  |  |
| --- | --- | --- |
| **PROVEÏDOR** | **CONCEPTE** | **IMPORT €** |
| Abacus | Materials didàctics | **264,76 €** |
| Abacus | Materials didàctics | **300,00 €** |
| Inclusive Technology | Joguines electròniques | **185,10 €** |
| BJ Adaptaciones | Temporitzador joguines | **147,62 €** |
| Hop Toys | Suports pels llibres | **118,50 €** |
| Hop Toys | Temporitzadors  | **136,60 €** |
| Blaucòpies | Dossiers didàctics | **291,45€** |
| Saltamartí | Llibres de text | **400,00 €** |
| **Pressupost total de despeses** | **1.844,03 €** |
| **Subvenció que es sol·licita per l’any 2018**(70%. Complexitat màxima) | **1.290,82 €** |

**8.- Conclusions**

La nostra escola creu que compleix els requisits per optar a la subvenció pel foment de la socialització de llibres de text i material didàctic.

Per les característiques personals dels nostres alumnes entenem que el nostre projecte s’emmarca millor en el concepte de **materials didàctics** que no pas el de llibres de text, que a la nostra escola suposa un ús molt reduït a pocs alumnes. La majoria dels nostres alumnes utilitzen al**tres vies d’accés al currículum adaptades a les seves necessitats individuals, en concret:**

* **Utilització de dispositius electrònics com a substitució de llibres de text.**
* **Materials didàctics per manipular, ja que és a partir de l’experiència que els nostres alumnes aprenen.**
* **Adaptació de dossiers didàctics.**
* **Utilització de joguines adaptades.**